
Jelentősebb mikotoxinok hőtranszformációjának vizsgálata élelmiszerekben eltérő térfogatnövelő szerek hatására

Az élelmiszer alapanyagok mezőgazdasági termelésben történő termesztése során a napjainkban preferált biogazdálkodás miatt a növényvédő szerek felhasználása háttérbe szorult. Ezen tevékenység hozományaként a növényeken megtelepedő gombák száma megnőtt a számukra kedvezően alakuló életkörnyezet hatása miatt. A penészgombák által termelt másodlagos anyagcseretermékek – mikotoxinok – keletkezése, összes mennyisége a gombák számának a növekedtével egyenes arányban nőtt, amely az élelmiszerek minőségében jelentős kockázati tényezőként szerepel.
A kutatás alapját a mikotoxinok lúgos közegben történő bomlásának vizsgálata és kimutatása képzi [1].A vizsgálati alapról elindulva, kiterjesztve a vizsgált mikotoxinok minőségét, különböző élelmiszeripari adalékanyagok hatásának vizsgálata során a toxintartalom csökkentése volt a cél a termékben.
A kutatás jelentősége az élelmiszerek – főleg kenyérfélék – sütése során felhasznált fő-, segéd- illetve adalékanyagok minőségi hatásának a vizsgálata a különböző mikotoxinok mennyiségi változására. Valamint meghatározni azon adalékanyagokat, amelyek hozzáadása révén a toxin mennyisége csökkenhet az élelmiszerekben, főleg kenyérfélékben.
A kutatás során egy, a hétköznapokban használt kenyérsütési recept felhasználásával készített pékáruban a különböző toxinok bomlásának vizsgálata a cél. A sütési paraméterek közül csak a térfogatnövelő szer minőségének a változása határozza meg a toxinok bomlását a normál élesztő, sütőpor és szalalkáli viszonylatában. A feltevés alapja Ryu D, Hanna MA, Eskridge KM, Bullerman LB: Heat stability of zearalenone in an aqueous buffered model system. J Agric Food Chem. 2003 Mar 12;51(6):1746-8 cikke, a toxin bomlásának vizsgálata különböző pH-jú közegek kapcsolatában az volt, hogy a zearalenon erősen lúgos közegben jelentősen bomlik, hatása megszűnik. A zearalenon toxinon kívül az aflatoxin B1 és patulin toxinok kerültek a vizsgálat középpontjába
[1] Ryu D, Hanna MA, Eskridge KM, Bullerman LB: Heat stability of zearalenone in an aqueous buffered model system. J Agric Food Chem. 2003 Mar 12;51(6):1746-8



